《金缕曲 兰》
清代·程颂万

露泫啼珠颤。认亭亭、无聊环佩，冷烟庭院。帘底恹恹人卧病，无限态浓意远。

任惨绿、舞衫痕变。鹃国一春愁作瘴，指灵均、葬处侬曾唁。

坟几尺，恨深浅。

楼居不合香君贱。赚词仙、损伊才思，替描芳怨。松畹未妨愁破罅，添得素心凄眷。

更压影、花阑魂扁。痴绝晓奁娟楚色，好分来、浅笑浓啼半。

湘水晕，照愁脸。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。